ንኣባልነት ባይቶ ኣሜሪካ ዝወዳደር ኤርትራዊ ዓንዶም ገብረገርግስ ላዕለዎት መራሕቲ እታ ቤተክርስትያን፡ ብተደጋጋሚ ኣብታ ሃገር ናይ ምሕደራን ፍትሕን ጸገማት ከምዘሎን፡ ብሰንኪ'ዚ ኤርትራውያን መንእሰያት ሃገሮም ገዲፎም ናብ ስደት ምውሓዞም ከም ዘተሓሳሰቦም ክገልጹ ጸኒሖም'ዮም። እቶም ሰልፈኛታት፡ ኣብ ኤርትራ ይካየድ ኣሎ ዝበልዎ ሰፊሕ ምግሃስ ሰባዊ መሰላት ደዉ ክብል'ውን ጸዊዖም። መንግስቲ ብሪጣንያ ጸቕጢ ክገብር ዝጠልብ መጸዋዕታ'ውን ንቤት ጽሕፈት ቀዳመይቲ ሚኒስተር ተሬዛ ከም ዘረከቡ ሓደ ካብ ኣወሃሃድቲ ናይቲ ሰልፊ ዳኒኤል ገብረስላሰ ንቢቢሲ ሓቢሩ። "ነቲ ኣብ ኤርትራ በዚ ዘሎ ስርዓት ዝግበር ዘሎ ግፍዒ ይኣክል ንምባል ጥራይ ዘይኮነ፡ ነቶም ዝግፍዑን ዝድፍኡን ዘለዉ ኣባላት ካቶሊካዊት ቤተክርስትያን ይኹን፡ ካልኦት ኣብያተ ክርስትያናት፡ ብሓፈሽኡ ህዝቢ ኤርትራ ንኣብ ልዕሊኡ ዝግበር ዘሎ ጸቕጥን ግፍዕ ብምቅዋም" ነቲ ሰልፊ ከም ዘካየዱ ተዛሪቡ። 'ዝርርብ' ተቓወምትን መንግስትን ኤርትራ ሓቅነት ኣለዎዶ?
